**заповед**

№ РД48-71/09.12.2022 г.

На основание чл. 25, ал. 4 от Закона за администрацията, чл. 168, т. 1 от Закона за горите и чл. 77, ал. 2 от Закона за лова и опазване на дивеча, във връзка с одобрен доклад на заместник-министъра на земеделието с рег. индекс ……………………………………/…………………………,

**Нареждам:**

1. Утвърждавам минимални цени за ползване на базите за ловен туризъм, както и за услугите за организиран ловен туризъм, предоставяни от държавните предприятия по чл. 163 от Закона за горите и техните териториални поделения, за периода от 01.03.2023 г. до 29.02.2024 г., съгласно Приложението, неразделна част от настоящата заповед.
2. За ползването на базите за ловен туризъм и услугите за организиран ловен туризъм се допуска заплащане на комисионна до 15% от договорените брутни цени.
3. Заповедта да се публикува на интернет страниците на Министерството на земеделието и на държавните предприятия по чл. 163 от Закона за горите.

Контрол по изпълнение на заповедта възлагам на ресорния заместник-министър на земеделието.

Заповедта да се сведе до знанието на съответните длъжностни лица за сведение и изпълнение.



*Приложение към Заповед № РД48-71/09.12.2022 г.*

*на министъра на земеделието*

**Минимални цени за ползване на базите за ловен туризъм и за услугите за организиран ловен туризъм, предоставяни от държавните предприятия по чл. 163 от Закона за горите и техните териториални поделения,**

**за периода от 01.03.2023 г. до 29.02.2024 г.**

І. Бази за ловен туризъм

1. Нощувка със закуска, съгласно категоризацията на ловната база:

|  |  |
| --- | --- |
| * в ловна резиденция | единична стая 70 €, двойна стая 80 €; апартамент – 100 €; |
| * в ловен дом | единична стая 60 €, двойна стая 70 €; |
| * в ловна хижа | единична стая 30 €, двойна стая 40 €. |

1. Храноден: обяд – 30 €, вечеря – 30 €.

В цената за храноден се включва консумация на топли и безалкохолни напитки. Алкохолните напитки се продават по утвърден от директора на съответното териториално поделение ценоразпис, поставен на видно място.

1. Придружителите заплащат пълен размер на пансиона. За деца до 7 години, придружаващи ловците, не се заплаща за нощувка и храна. За деца от 7 до 14 години се заплаща 50% от цената за нощувка и храна.

ІІ. Услуги за организиран ловен туризъм

|  |  |
| --- | --- |
| 1. Ловен водач | 70 € за един ден |
| 1. Носач | 30 € за един ден |
| 1. Цена за групов лов на дива свиня с организация | 120 € за един ловец за един ден |
| 1. Цена за групов лов на дива свиня без организация | 45 € за един ловец за един ден |
| 1. Моторно превозно средство | 70 € за един ден |
| 1. Фотолов с водач | 40 € за един ден |
| 1. Ловно куче | 30 € за един ден |
| 1. Пансион за ловно куче | 20 € |
| 1. Трансфер (място на пристигане - стопанство – място на отпътуване): | |
| за микробус и лек автомобил | 1,20 € за км като се отчитат реално изминатите километри – пълен курс |
| 1. Предоставяне на ловно оръжие с включени боеприпаси | 50 € за един ден |

ІІІ. Посочените по т. І и ІІ цени са в евро с включен ДДС. Цените са минимални и държавните горски стопанства и държавните ловни стопанства могат да договарят по-високи цени след одобрение от директора на съответното държавно предприятие по чл. 163 от Закона за горите.

ІV. Всички допълнителни услуги се заплащат по договаряне.